E. Angyalová, poslankyňa: (2003-11-06):
Bod 1 v § 2 ods. 2 sa na konci pripája písm. c), ktoré znie: „(c) odborná prax.“ Odôvodnenie. Navrhuje sa zaradiť odbornú prax do zložiek kvalifikačných predpokladov, ako je to aj v súčasnosti podľa zákona č. 313/2001 Z. z. o verejnej službe v znení neskorších predpisov. Zároveň sa doplnené ustanovenie zosúlaďuje s § 6, podľa ktorého sa zamestnanec zaraďuje do platových stupňov v závislosti od dĺžky započítanej praxe. Bod 2. V § 7 sa za ods. 6 vkladá nový ods. 7, ktorý znie: „Zamestnávateľ určí tarifný plat podľa osobitnej stupnice platových taríf učiteľov vysokých škôl, výskumných a vývojových zamestnancov a zdravotníckych zamestnancov podľa osobitnej stupnice platových taríf uvedenej v prílohe č. 5  po a zamestnancovi, ktorý pôsobí vo verejnej vysokej škole alebo v štátnej vysokej škole ako učiteľ, po b zamestnancovi, teda odvolávka na bod 29, po c zamestnancovi s vysokoškolským vzdelaním druhého stupňa, ktorý vykonáva výskumno-pedagogickú činnosť alebo výskumnú a vývojovú činnosť na výskumnom pracovisku, odkaz na odkaz č. 15, po d zamestnancovi štátneho zdravotníckeho zariadenia, odkaz č. 30, ktorý je zdravotníckym zamestnancom podľa osobitného predpisu 31, po e zamestnancovi Všeobecnej zdravotnej poisťovne, Spoločnej zdravotnej poisťovne, rezortnej zdravotnej poisťovne alebo občianskej zdravotnej poisťovne zriadenej podľa osobitného predpisu, odkaz na bod 33, zamestnancovi zariadenia sociálnych služieb s právnou subjektivitou alebo zariadenia sociálnych služieb, ktorá je organizačnou súčasťou zriaďovateľa, ktorý sa podieľa na zabezpečovaní poskytovania zdravotnej starostlivosti, odkaz č. 34, po f zamestnancovi školy alebo školského zariadenia, odkaz 35, ktorý sa podieľa na zabezpečovaní poskytovania zdravotnej starostlivosti pre deti a mládež, po g zamestnancovi obce, ktorá prevádzkuje neštátne zdravotnícke zariadenie bez právnej subjektivity, ktorý je zdravotníckym zástupcom podľa osobitného predpisu, odkaz 31, po h zamestnancovi neštátneho zdravotníckeho zariadenia, ktorého zriaďovateľom je obec alebo samosprávny kraj, ktorý je zdravotníckym zamestnancom podľa osobitného právneho predpisu, odkaz 31. Doterajší odsek 7 sa označuje ako odsek 8. Poznámky pod čiarou k odkazom 29 až 35 znejú: 29 § 75 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Poznámka pod čiarou 30. Zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov. 31 - zákon Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov, 32 - zákon Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov, 33 - zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov, 34 - zákon č. 195/1988 Zb. o sociálnej pomoci v znení neskorších predpisov a 35 - zákon č. 29/1984 Zb. o  základných a stredných školách, školský zákon, v znení neskorších predpisov, zákon Národnej rady Slovenskej republiky č. 279/1993 Z. z. o školských zariadeniach v znení neskorších predpisov. Doterajší odkaz 29 sa vypúšťa. Doterajšie odkazy 30 až 36 sa označujú ako 36 až 42. Odôvodnenie. Navrhuje sa explicitne určiť, na ktoré kategórie zamestnancov sa vzťahuje osobitná stupnica platových taríf uvedená v prílohe č. 5, obdobne ako sa v ods. 6 určujú kategórie zamestnancov, na ktorých sa vzťahuje stupnica platových taríf uvedená v prílohe č. 4. V súlade s § 7 ods. 1 ide o učiteľov verejnej vysokej školy alebo štátnej vysokej školy, ďalej o zamestnancov vedy, výskumu, vývoja a o zdravotníckych zamestnancov verejného sektora. Ďakujem pekne. Z. Martináková, podpredsedníčka NR SR: Pani poslankyňa Angyalová bola posledná prihlásená do rozpravy. Vyhlasujem rozpravu za skončenú. Pán minister, chcete sa vyjadriť k rozprave? Pán minister, chcete sa vyjadriť k rozprave? Pani spravodajkyňa? Prerušujem rokovanie o tomto bode programu. Pokračujeme druhým čítaním o vládnom návrhu zákona o zmiernení hmotnej núdze a o zmene a doplnení niektorých zákonov . Vládny návrh zákona ste pred prvým čítaním dostali ako tlač 369, spoločnú správu výborov máte ako tlač 369a. Prosím pán minister práce, sociálnych vecí a rodiny Ľudovít Kaník, aby ste vládny návrh zákona odôvodnili.